Wasiirka Ganacsiga mar wax laga weydiiyey sicir bararka dalka ka taagan ayaa ku jawaabay “Inaga sarifka ayaa kacay, ee Maceeshadu may kicin, Wasaaradda Ganacsigu waxay u xilsaaran tahay Maceeshada, subax walba inamada ka shaqeeya Wasaaradda waxay kantaroolan Badeecada, dabacan inaga waxay badeecadu inoogu timaada waa Doolar, inagu ma sameeysano irbad, inagu waxay baynu soo dajisanaa, maanta haddii mushkilad yari ka dhacdo khaliijka cida ugu horeeysa ee ay sameeynayso ayeynu ka mid nahay, fariintan aan halkan u marinayo Ganacsatada iyo cida doonayso inay wax tixraacdo in Wadankeena xagga Beeraha la maalgashado, oo wax lala soo baxo, waa arin muhiim ah, markaas Badeecadu may kicin ee Sarifkii baa kacay, marka uu Sarifku kacana Badeecadu wey qaali garoobaysaa, Xukuumadda oo uu Madaxweynuhu hogaaminayo dadaal weyn bay u gashay, oo Guddiyo ayaa loo saaray, waxa la isku dayey in wax walba halkeedii lagu soo celiyo, Wadanku wuxuu u baahan yahay inay lacag adigi soo gasho, lacagta adagi saddex meelood bay inaga soo gali jirtay, meeli waa meesha ugu muhiimsan oo waa xoolaha nool, meelina waa Xawaaladaha, oo lacagta la inoo soo dari jiray waxay inoo soo mari jirtay Xawaaladaha, ta kalena waa waa Lacagtii Hay’addaha, siday wax isku bedaleen waxa weeye, xoolihi wey istaageen, oo waa anagan suuqa imika u raadinayna, insha allaahna waa la furi doonaa, dhinaca Xawaaladuna sidii barigii hore maaha, oo wey iska sii go’ayaan, ta kale barigii hore Hay’adduhu lacag fara badan bay bixin jireen NGO, baa qaadan jiray, laakiin imika taas waa laga baxay, oo Sanduuq baa lagu shubaa, runtii Xukuumaddu dadaal bay wax ku wadaa, waxaana rajaynaynaa in dadaalkaas wax badani inooga qabsoomaan, wax badana inoo soo kordhaan, Badeecaduna wey iska jabi doontaa”.
